S'Obertor werd au as s'nedrige Tor bezeichnet, wöus weniger höch esch aus s'Ondertor; ursprönglech esches vermuetlech en gäge  s'Städtli hii offene Torm gse, bim drette Stadtbrand vo 1471 esches teilwiis abebrönnt und om 1550 met de Höuf vo de lozärnische Obrigkeit weder ufbouet worde; es zeichnet sech dör en eifachi Befeschtigong mit hochrächteggige Öffnige us; het aber auus Kerker dienet, denäbscht esches nor öber en Leitere begehbar; öberem Portau befende sech stadtiiwärtz zwöi Löie mittem Lozärner ond em Willisouer Wappeschöud, sitt 1886 esches im Bsetz vo de Korporation Willisau.